5 Bene Fidishitia pa kukwata Sanduku+ wa Leza wa bine, bamusela tamba ku Ebenezele kufika ne ku Ashedoda.2 Bene Fidishitia basela Sanduku wa Leza wa bine bamutweja mu njibo* ya Dakona, bamutūla kubwipi na Dakona.+3 Bene Ashedoda pa kubūka kesha lubanga futwi, batana Dakona mupone pa nshi bukuvumane ku meso a Sanduku wa Yehova.+ Penepa batekuna Dakona bamujokeja pa kifuko kyandi.+4 Abo pa kubūka lubanga futwi difuku dilonda’ko, batana Dakona mupone pa nshi bukuvumane ku meso a Sanduku wa Yehova. Mutwe wa Dakona ne bikasala bya maboko onso abidi bikete bilēle pa lukala lwa pa kibelo. Enka kipindi kidi pamo bwa mwita wa lui* kyo kyashele kikunkane.5 O mwanda kufika ne dyalelo, babitobo ba Dakona ne bonso batwelanga mu njibo ya Dakona kebanyatangapo pa lukala lwa pa kibelo lwa Dakona mu Ashedoda.6 Kuboko kwa Yehova kwalēmena bene Ashedoda, webonakanya na kumeneja bantu nzadi+ mu Ashedoda ne mu matanda andi mene.7 Bantu ba Ashedoda pa kumona byobya byadi bilongeka, banena’mba: “Kemwakilekai Sanduku wa Leza wa Isalela ekale netu, mwanda kuboko kwandi kubetusanshija bibibibi batwe ne leza wetu Dakona mwine.”8 Ponkapo batuma bantu, bakongakanya bamfumu bonso ba bene Fidishitia kebebepangula’mba: “Le tusa kulonga namani na Sanduku wa Leza wa Isalela?” Nabo bebalondolola’mba: “Tundulwilai Sanduku wa Leza wa Isalela ku Ngata.”+ Ebiya batundulwila’ko Sanduku wa Leza wa Isalela.9 Abo pa kupwa kumutundulwila’ko, kuboko kwa Yehova kwaalamukila kibundi, webazakaja bininge. Wakupila bantu ba mu kibundi, batyetye ne bakatampe bene, ne nzadi yebamena.+10 Penepo batuma Sanduku wa Leza wa bine ku Ekalone,+ ino Sanduku wa Leza wa bine pa kufika’tu ku Ekalone, bene Ekalone bashilula kudila’mba: “Abetuletela Sanduku wa Leza wa Isalela mwanda wa kwitwipaya batwe ne bantu betu bene!”+11 Kupwa batuma bantu, bakongakanya bamfumu bonso ba bene Fidishitia kebanena’mba: “Talulai Sanduku wa Leza wa Isalela; mujokejei ku kifuko kyandi kutyina’mba batwe ne bantu betu twakafwa.” Mwanda moyo wa lufu wasambakene mu kibundi monso; kadi kuboko kwa Leza wa bine kwalēmene bininge kwine’kwa,+12 kadi boba kebafwilepo bamenenwe na nzadi. Penepo kwabija kwa kibundi kwakanda kufika ne mūlu.
bem_Latn